लोन स्वीकृत होने के बाद खाते में ट्रांसफर करने के नाम पर 10 हजार की रिश्वत मांगने वाले उत्तराखंड ग्रामीण बैंक के सहायक प्रबंधक विपिन चंद्र आर्या को सीबीआइ देहरादून की टीम ने गिरफ्तार कर लिया है। फिलहाल टीम उनसे पूछताछ कर रही है। गदरपुर थाना क्षेत्र के झुन्नी मजरा निवासी रूप चंद्र ने बताया कि उन्होंने उत्तराखंड ग्रामीण बैंक की शाखा में 2.50 लाख का लोन लेने के लिए आवेदन किया था। लोन स्वीकृत हो गया था। लोन की रकम सिर्फ खाते में ट्रांसफर होनी थी, लेकिन सहायक प्रबंधक विपिन चंद्र आर्या निवासी हल्द्वानी इसके लिए 20 हजार रुपये की रिश्वत मांग रहे थे।